Document ID: 31977R2531

KOMISIJAS REGULA (EEK) Nr. 2531/77
(1977. gada 17. novembris),
ar ko groza Regulu (EEK) Nr. 1594/70 attiecībā uz konkrētu vīnu un vīna produktu paskābināšanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1970. gada 28. aprīļa Regulu (EEK) Nr. 816/70, ar ko paredz papildu noteikumus vīna tirgus kopīgai organizācijai 1, kurā jaunākie grozījumi izdarīti ar Regulu (EEK) Nr. 2211/77 2, un jo īpaši tās 20. panta 4. punktu,
tā kā Regula (EEK) Nr. 2211/77 tika grozīta ar Regulu (EK) Nr. 816/70 tādējādi, ka izņēmuma gados un saskaņā ar konkrētiem noteikumiem var atļaut pamatproduktu, konkrētu galda vīnu un NRR kvalitatīvu vīnu papildu paskābināšanu; tā kā sekojoši, lai ļautu šo jauno praksi pārraudzīt, un līdz pieņem pasākumus, ar kuriem regulē ekoloģiskās prakses un apstrādes, Komisijas 1970. gada 5. augusta Regula (EEK) Nr. 1594/70 par vīna bagātināšanas, paskābināšanas un atskābināšanas procesu paziņošanu, veikšanu un kontroli būtu attiecīgi jāgroza;
tā kā šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1594/70 4. panta 1. punkta pirmo daļu groza šādi:
"1. Regulas (EEK) Nr. 816/70 20. panta 1. un 2. punktā minēto produktu paskābināšanu var veikt tikai ar vīnskābi."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1977. gada 17. novembrī

Labels: 17
0
6
12
18